**MAGYAR NYELV ÉS IRODALOM MŰVELTSÉGI TERÜLET**

**ZÁRÓVIZSGA TÉTELEK**

1. a, A verbális és averbális kommunikációs kompetencia fejlesztése, tevékenységrendszere, a nyelvi kreativitást elősegítő módszerek felhasználásával a szóbeli nyelvhasználat területén 5-6. osztályban

b. Tervezzen 5-6. évfolyamra beszédfejlesztés órarészt, melynek során a tanulók érveken alapuló véleményt fogalmaznak meg, majd kulturált vitát folytatnak. Tervezetében ügyeljen a hagyományos és új típusú beszédfejlesztési technikák (drámapedagógiai módszerek, RWCT-technikák) változatos alkalmazására, és vegye számba a differenciálás lehetőségeit!

1. a, A kötelező olvasmányok és az irodalmi kánon kérdésköre. Kötelező olvasmányok és törzsanyag 5. és 6. osztályban. Ismertesse az irodalom tantárgyhoz kapcsolódó tananyagelrendezés módját, jellegzetességeit, vázoljon fel néhány tananyagelrendezési alternatívát.

b, Kortárs irodalom, gyermekirodalom, ifjúsági irodalom, populáris ifjúsági és gyermekirodalom. Soroljon fel néhány kortárs művet, aminek a tanítását el tudná képzelni 5-6. osztályban. Érveljen mellette, képzelje el a törzsanyagba való beillesztését, helyét. Röviden ismertesse, hogyan tanítaná a választott kortárs művet.

1. a, Az olvasás és a szövegértési képesség összefüggései. Az olvasás és a szövegértési képesség fejlesztése 5-6. osztályban: soroljon fel módszereket, konkrét példákat. Irodalmi művek és egyéb típusú szövegek felhasználási lehetőségei. Az iskola hátránykompenzációs kérdései.

b, Építsen fel szépirodalmi, ismeretterjesztő vagy dokumentum típusú szövegre fókuszáló, olvasási stratégiák használatán alapuló olvasási képességfejlesztő órát 5-6. évfolyamra (RWCT-s technikák, kreatív-produktív gyakorlatok segítségével)!

1. a, Az írás helye a kisiskolások és az 5-6. osztályosok munkáltatásában. Íráskészségfejlesztéssel egybekötött tanulásszervezési módok, írás szerepe az osztálytermi gyakorlatban.

b, Kooperatív gyakorlatok helye a nyelvtantanításban. Hagyományostól eltérő nyelvtantanítási módszerek ismertetése. Az élményalapú nyelvtantanítás melletti érvelés, pro- és kontra érvek felsorakoztatása.

a, Az új nyelvtani ismeret megtanításának algoritmusa és annak beépítése a nyelvtanórába

b, Állítson össze egy új nyelvtani ismeretet feldolgozó órát 5. vagy 6. osztályban!

1. a, A sikeres helyesírás-tanulás személyes vonásokra (figyelem, emlékezet, törekvés stb.) és a meglévő anyanyelvi tudásra (helyesejtés, nyelvtan) utaló feltételei és fejlesztési lehetőségei. A helyesírás fejlesztésével kapcsolatos alternatív eljárások.

b, Építsen fel egy helyesíráskészség-fejlesztő órát, mutassa be milyen szempontokat vesz figyelembe, valamint térjen ki az ellenőrzés, értékelés sajátosságaira is!

1. a, Az irodalmi szövegek értelmezésének, az esztétikai értékek feltárásának műveletei, képességfejlesztés a drámapedagógia eszközeivel az 5-6. osztályban. Az irodalom személyiségfejlesztő szerepe, a kulcskompetenciák fejlesztése irodalmi művek olvasásával. Az irodalomértés képességének fejlesztése lírai és/vagy epikai művek olvastatása segítségével az 5-6. osztályban.

b, Készítse el egy szépirodalmi (epikai és lírai) szöveg élményszerű feldolgozását, érvényesítve az olvasási stratégiákat és figyelembe véve az életkori sajátosságokat!

1. a, Az irodalmi műelemzéssel társítható kommunikációs tevékenységek (mimetizálás, memoriter, versmondás, helyesejtés, könyvtárhasználati szokások, drámajátékok stb.) az 1-6. osztályban.

b, Tervezzen egy szituációs játékokra épülő órarészletet, ahol figyelembe veszi a tanulók sajátos igényeit!

1. Az irodalomolvasás helyzete.

a. A társadalmi, technikai fejlődés és az olvasási szokások. A szociokulturális háttér, az iskola és a pedagógus szerepe az olvasóvá nevelésben. A tankönyvek szövegtípus-választéka; az iskolai házi olvasmányok és az olvasóvá nevelés 5-6. osztályban. A Nemzeti alaptanterv és a magyar nyelv és irodalom kerettanterv vonatkozó szabályozásai.

b. Mutassa be saját, az olvasóvá nevelést szolgáló elképzeléseit, annak gyakorlati megvalósítási lépéseit! Milyen pedagógiai attitűdöt, módszereket, eszközöket és technikákat alkalmazna az olvasás megszerettetésére 5-6. osztályban?

1. A szövegfeldolgozás tanítása

a. A szövegfeldolgozás mint a személyiségformálás eszköze; alapelvei, gyakrabban előforduló szempontjai. A szépirodalmi, az ismeretterjesztő és a dokumentum típusú szövegek feldolgozásának sajátos szempontjai, hagyományos és új típusú módszerei 5-6. osztályban.

b. Építsen fel 5-6. évfolyamra egy ismeretterjesztő, egy szépirodalmi (epika és vers) és egy dokumentum típusú szöveget feldolgozó órát! Tervezetében ügyeljen a hagyományos és új típusú szövegfeldolgozási technikák változatos alkalmazására, az életkori sajátosságokra, és vegye számba a differenciálás lehetőségeit!

1. Az írásbeli szövegalkotás tanítása

a. Az írásbeli szövegalkotás ismeretei, fogalmai. Az eredményközpontú és a folyamatközpontú fogalmazástanítás. Hagyományos és új típusú módszerek, eljárások a fogalmazástanításban (kreatív írás, kompetenciaalapú szövegalkotási és RWCT-technikák) 5-6. osztályban.

b. Tervezzen meg egy eredményközpontú és egy folyamatközpontú fogalmazás órát 5. vagy 6. évfolyamon. Tervezetében ügyeljen a hagyományos és új típusú szövegalkotási technikák változatos alkalmazására, az életkori sajátosságokra, és vegye számba a differenciálás lehetőségeit!